pythainlp/thai_wikipedia_clean_20230101 huggingface dataset:
อัลบั้ม Honjitsu, Mankai Watashi Iro!  อัลบั้มเพลงปิดเพลงแรก ขับร้องโดย ชิซึกะ อิโต้, ซายูริ ยาฮากิ, เอริ นากาโอะ และ มาสุมิ อาซาโนะ ร่วมขับร้องในเพลงประกอบอัลบั้มโดย ฮิโทมิ นาบาทาเมะ และมิคาโกะ ทาคาฮาชิ วางจำหน่ายในวันที่ 10 มิถุนายน 2552 ใช้ในตอนที่ 1 - ตอนที่ 17
daily-daily Dream.
อัลบั้ม daily-daily Dream อัลบั้มเพลงเปิดเพลงที่ 2 ขับร้องโดย KOTOKO วางจำหน่ายในวันที่ 26 สิงหาคม พ.ศ. 2552 ใช้ในตอนที่ 18 - ตอนปัจจุบัน
Karakoi ~Dakara Shoujo wa Koi wo suru~.
อัลบั้ม Karakoi ~Dakara Shoujo wa Koi wo suru~ อัลบั้มเพลงปิดเพลงที่ 2 ขับร้องโดย ริเอะ คุกิมิยะ และ เรียวโกะ ชิราอิชิ ร่วมขับร้องโดย ริเอะ ทานากะ ในเพลงประกอบอัลบั้ม วางจำหน่ายในวันที่ 9 กันยายน พ.ศ. 2552 ใช้ในตอนที่ 18 - ตอนปัจจุบัน
อะนิเมะเรื่อง Hayate no Gotoku!! 2nd Season ขณะนี้ได้มีอัลบั้มเพลงบรรเลงประกอบ 1 ชุด คือ
Hayate no Gotoku!! 2nd Season Original Soundtrack.
Hayate no Gotoku!! 2nd Season Original Soundtrack อัลบั้มเพลงบรรเลงประกอบชุดแรกของ Hayate no Gotoku!! 2nd Season บรรเลงโดย โคทาโร่ นาคางาว่า
อะนิเมะเรื่อง Hayate no Gotoku!! 2nd Season ขณะนี้ได้มีอัลบั้มเพลงพิเศษ 1 ชุด คือ
Honjitsu, Mankai Watashi iro! HiNA-GIG ver..
อัลบั้ม Honjitsu, Mankai Watashi iro! HiNA-GIG ver. อัลบั้มแถมกับ Hayate no Gotoku!! 2nd Season แผ่นที่ 1 ในรูปแบบบลูเรย์ดิสก์ วางจำหน่ายพร้อมกันในวันที่ 21 สิงหาคม พ.ศ. 2552
อัลบั้มเพลงใน Hayate no Gotoku! Heaven Is a Place on Earth.
เพลงจาก Hayate no Gotoku! Heaven Is a Place on Earth มีทั้งหมด 4 ชุด ได้แก่
Heaven is a Place on Earth.
อัลบั้ม Heaven Is a Place on Earth เป็นอัลบั้มเพลงธีมประกอบของภาพยนตร์การ์ตูนญี่ปุ่นเรื่อง Hayate no Gotoku! Heaven Is a Place on Earth ขับร้องโดย fripSide ออกวางจำหน่ายวันที่ 24 สิงหาคม พ.ศ. 2554
Bokura, kake yuku sora e.
อัลบั้ม Bokura, kake yuku sora e เป็นอัลบั้มเพลงเปิดของภาพยนตร์การ์ตูนญี่ปุ่นเรื่อง Hayate no Gotoku! Heaven Is a Place on Earth ขับร้องโดย ฮารุกะ ยามาซากิ ออกวางจำหน่ายวันที่ 24 สิงหาคม พ.ศ. 2554
Invisible Message.
อัลบั้ม Invisible Message เป็นอัลบั้มเพลงประกอบภาพยนตร์การ์ตูนญี่ปุ่นเรื่อง Hayate no Gotoku! Heaven Is a Place on Earth ขับร้องโดย ELISA ออกวางจำหน่ายวันที่ 31 สิงหาคม พ.ศ. 2554
Hayate no Gotoku! Heaven is a Place on Earth Original Soundtrack.
Hayate no Gotoku! Heaven is a Place on Earth Original Soundtrack อัลบั้มเพลงบรรเลงประกอบการ์ตูนญี่ปุ่นเรื่อง Hayate no Gotoku! Heaven Is a Place on Earth บรรเลงโดย วาตารุ มาเงะอุจิ
อัลบั้มเพลงใน Hayate no Gotoku! CAN'T TAKE MY EYES OFF YOU.
CAN'T TAKE MY EYES OFF YOU.
อัลบั้ม CAN'T TAKE MY EYES OFF YOU อัลบั้มเพลงเปิดเพลงแรก ขับร้องโดย eyelis วางจำหน่ายในวันที่ 14 พฤศจิกายน 2555 ใช้ในตอนที่ 2 - ตอนที่ 11
Koi no Wana/Precious Nativity.
อัลบั้ม Koi no Wana/Precious Nativity อัลบั้มเพลงปิดเพลงแรก ขับร้องโดย Yamazaki Haruka วางจำหน่ายในวันที่ 28 พฤศจิกายน 2555 ใช้ในตอนที่ 1-2 และ ตอนที่ 4-11
Here I am, Here we are.
อัลบั้ม Here I am, Here we are อัลบั้มเพลงปิดเพลงที่สอง ขับร้องโดย ชิราอิชิ เรียวโกะ และ คุงิมิยะ ริเอะ วางจำหน่ายในวันที่ 26 ธันวาคม 2555 ใช้ในตอนที่ 12 ซึ่งเป็นเวอร์ชันพิเศษโดยที่มี ยามาซางิ ฮารุกะ ร่วมร้องด้วย
CAN’T TAKE MY EYES OFF YOU.
อัลบั้ม CAN’T TAKE MY EYES OFF YOU อัลบั้มเพลงประกอบ ขับร้องโดย ชิราอิชิ เรียวโกะ, คุงิมิยะ ริเอะ, ทานากะ ริเอะ และ อิกุจิ ยูกะ วางจำหน่ายในวันที่ 8 มิถุนายน 2556
อัลบั้มเพลงใน Hayate no Gotoku! Cuties.
Haru URARA♡LOVE yo Koi!!!
อัลบั้ม Haru URARA♡LOVE yo Koi!!! อัลบั้มเพลงเปิดเพลงแรก ขับร้องโดย ชิซึกะ อิโต้ วางจำหน่ายในวันที่ 29 พฤษภาคม 2556 ใช้ในตอนที่ 1-12 และเพลง Daikirai wa Koi no Hajimari ก็ถูกใช้เป็นเพลงปิดในตอนที่ 5 เช่นกัน
ENDING &amp; Heroine OST 1.
อัลบั้ม ENDING &amp; Heroine OST 1 อัลบั้มเพลงปิดแรก วางจำหน่ายในวันที่ 26 มิถุนายน 2556 โดยเพลงปิดของแต่ล่ะตอนในซี่รี่ย์จะใช้เพลงจากอัลบั้มที่แถมมากับ BD/DVD แบบจำนวนจำกัด ซี่รี่ย์ภาค CAN'T TAKE MY EYES OFF YOU มาใช้ อัลบั้มนี้จึงเป็นอัลบั้มที่รวมเพลงที่ใช้ทุกเพลงมาไว้ด้วยกัน โดยทุกเพลงในอัลบั้มเป็นเวอร์ชัน TV EDIT ทั้งหมด
ENDING &amp; Heroine OST 2.
อัลบั้ม ENDING &amp; Heroine OST2 อัลบั้มเพลงปิดที่สอง วางจำหน่ายในวันที่ 31 กรกฎาคม 2556 โดยเพลงปิดของแต่ล่ะตอนในซี่รี่ย์จะใช้เพลงจากอัลบั้มที่แถมมากับ BD/DVD แบบจำนวนจำกัด ซี่รี่ย์ภาค CAN'T TAKE MY EYES OFF YOU มาใช้ อัลบั้มนี้จึงเป็นอัลบั้มที่รวมเพลงที่ใช้ทุกเพลงมาไว้ด้วยกัน โดยทุกเพลงในอัลบั้มเป็นเวอร์ชัน TV EDIT ทั้งหมด
อัลบั้มพิเศษร่วมกับเรื่อง เซียนเกมรักขอเป็นเทพนักจีบ.
เป็นอัลบั้มพิเศษที่ได้นำตัวละครจากสองเรื่องที่โด่งดังในนิตยสาร โชเน็งซันเดย์ คือเรื่อง ฮายาเตะ พ่อบ้านประจัญบาน และ เซียนเกมรักขอเป็นเทพนักจีบ ซึ่งทั้งสองเรื่องได้ถูกสร้างเป็นอะนิเมะ โดยค่าย Manglobe เหมือนกัน
อัลบั้ม Advance วางจำหน่ายในวันที่ 13 กุมภาพันธ์ 2556 ขับร้องโดย ชิซึกะ อิโต้ และ ฮายามิ ซาโอริ ผู้ให้เสียง คัทสึระ ฮินางิคุ และ ฮาคัว ดู ล็อต เฮอร์มิเนี่ยม ตามลำดับ โดยที่ตัวละครทั้งสองเป็นตัวละครที่คล้ายกันคือ เป็นตัวละครที่เรียนเก่งและหน้าตาดี รวมทั้งมีความรู้สึกให้กับตัวละครเอกด้วยเช่นกัน
Ringo Ribbon.
อัลบั้ม Ringo Ribbon วางจำหน่ายในวันที่ 13 กุมภาพันธ์ 2556 ขับร้องโดย โทยามะ นาโอะ และ ยามาซางิ ฮารุกะ ผู้ให้เสียง นาคางาวะ คานอน และ ซุยเรนจิ ฮารุกะ ตามลำดับ โดยที่ตัวละครทั้งสองเป็นตัวละครที่คล้ายกันคือ ทั้งสองคนเป็นไอดอลที่ได้รับความนิยมในเรื่อง
Kiseki no Door.
อัลบั้ม Kiseki no Door วางจำหน่ายในวันที่ 10 เมษายน 2556 ขับร้องโดย ชิซึกะ อิโต้, โทยามะ นาโอะ, ฮายามิ ซาโอริ และ ยามาซางิ ฮารุกะ
คอนเสิร์ต/ไลฟ์โชว์.
Hayate no Gotoku! LIVE 2009 Hina Festival &amp; Carnival!!
บันทึกการแสดง Hayate no Gotoku! LIVE 2009 Hina Festival &amp; Carnival!! เป็นบันทึกการแสดงสดในงาน Live Show ในวันที่ 1 มีนาคม 2552 วางจำหน่ายในวันที่ 24 มิถุนายน 2552
Hayate no Gotoku! x Kami nomi zo Shiru Sekai Joint Concert 2013 Honjitsu, Mankai Sakura Iro!
บันทึกการแสดง Hayate no Gotoku! x Kami nomi zo Shiru Sekai Joint Concert 2013 Honjitsu, Mankai Sakura Iro! เป็นบันทึกการแสดงสดในวันที่ 21 เมษายน 2556 วางจำหน่ายในวันที่ 28 สิงหาคม 2556
เป็นการแสดงสดโดยนักพากย์ตัวละคร 4 คนจากเรื่อง ฮายาเตะ พ่อบ้านประจัญบาน และ เซียนเกมรักขอเป็นเทพนักจีบ ประกอบด้วย
จากเรื่อง ฮายาเตะ พ่อบ้านประจัญบาน
จากเรื่อง เซียนเกมรักขอเป็นเทพนักจีบ
ส่วนปลายของกระดูกอัลนา
ส่วนปลายของกระดูกอัลนา เป็นส่วนของกระดูกอัลนาที่มีลักษณะเล็ก ซึ่งมีปุ่มนูน 2 อัน อันแรกอยู่ทางด้านข้างมีขนาดใหญ่กว่า รูปร่างกลม เป็นข้อต่อกับกระดูกอื่น เรียกว่า ปุ่มหัวกระดูกอัลนา (head of the ulna) อีกอันหนึ่งอยู่ทางด้านใกล้กลาง ไม่เป็นพื้นผิวข้อต่อ เรียกว่าสไตลอยด์ โพรเซส (styloid process)
ปุ่มหัวกระดูกอัลนาแยกออกจากสไตลอยด์ โพรเซสโดยรอยเว้าซึ่งเป็นจุดเกาะของยอดของแผ่นรองข้อต่อรูปสามเหลี่ยม (triangular articular disk) และทางด้านหลังโดยร่องตื้นๆ สำหรับเอ็นกล้ามเนื้อเอกซ์เทนเซอร์ คาร์ไพ อัลนาริส (extensor carpi ulnaris)
Lower extremity of the ulna
Lower extremity of ulna
ปุ่มหัวกระดูกอัลนา
ปุ่มหัวกระดูกอัลนา  เป็นพื้นผิวข้อต่อ ส่วนหนึ่งมีลักษณะกลม ชี้ลงล่าง ต่อกับพื้นผิวด้านบนของแผ่นรองข้อต่อรูปสามเหลี่ยม (triangular articular disk) ซึ่งแบ่งระหว่างปุ่มหัวกระดูกและข้อมือ ในขณะที่อีกส่วนจะชี้ไปทางด้านข้าง มีลักษณะแคบ นูน จะต่อกับรอยเว้าอัลนา (ulnar notch) บนกระดูกเรเดียส เพื่อประกอบเป็นข้อต่อเรดิโออัลนาส่วนปลาย (Distal radioulnar joint)
Head of ulna
หัวกระดูกอัลนา
หัวกระดูกเรเดียส
สไตลอยด์ โพรเซสของกระดูกอัลนา
สไตลอยด์ โพรเซสของกระดูกอัลนา  เป็นส่วนยื่นเล็กๆ ที่ยื่นออกมาทางด้านหลังและด้านใกล้กลางของกระดูกอัลนา ส่วนยื่นนี้จะชี้ลงล่างต่ำกว่าหัวกระดูกอัลนาเล็กน้อย มีลักษณะกลม ซึ่งเป็นจุดเกาะของเอ็นอัลนาคอลแลทเทอรัล (Ulnar collateral ligament) ซึ่งเป็นเอ็นส่วนหนึ่งของข้อมือ
Ulnar styloid process
เคเบก
ธงชาติเซียร์ราลีโอน
ธงชาติเซียร์ราลีโอน เริ่มใช้อย่างเป็นทางการเมื่อวันที่ 27 เมษายน พ.ศ. 2504 อันเป็นวันประกาศเอกราชจากสหราชอาณาจักร มีลักษณะตามที่กำหนดในรัฐธรรมนูญไว้ว่า ธงนี้เป็นธงสามสีแบ่งตามแนวนอน ประกอบด้วยแถบสีเขียว สีขาว และสีฟ้า สัดส่วนธงโดยรวมกว้าง 6 ส่วน ยาว 9 ส่วน
ความหมายของสีต่างๆ ในธงชาติ ประกอบด้วย สีเขียวซึ่งหมายถึงภูเขา เกษตรกรรม และทรัพยากรธรรมชาติ สีฟ้าซึ่งได้แก่ความหวังต่อสันติภาพ และสีขาวอันเป็นสัญลักษณ์ของความยุติธรรมและความสามัคคี
ส่วนต้นของกระดูกต้นแขน
ส่วนต้นของกระดูกต้นแขน เป็นส่วนของกระดูกต้นแขน ประกอบด้วยหัวกระดูกรูปร่างกลมขนาดใหญ่ เชื่อมกับส่วนกลางของกระดูกต้นแขนโดยส่วนคอดที่เรียกว่า คอกระดูก และส่วนยื่น 2 อันได้แก่ ปุ่มใหญ่และปุ่มเล็กของกระดูกต้นแขน
ส่วนหัวกระดูกต้นแขน.
ส่วนหัวกระดูกต้นแขน (Head of humerus; "") มีรูปร่างเกือบเป็นครึ่งทรงกลม ชี้ขึ้นด้านบนไปทางด้านใกล้กลางและไปทางด้านหลังเล็กน้อย เป็นปลายด้านที่รับกับเบ้าแอ่งกลีนอยด์ (glenoid cavity) ของกระดูกสะบักโดยข้อต่อกลีโนฮิวเมอรัล (Glenohumeral joint) ซึ่งปลายด้านนี้จะมีลักษณะกลมมน เพื่อรับกับเบ้าของแอ่งกลีนอยด์ (Glenoid fossa) บนมุมด้านข้างของกระดูกสะบัก ถัดลงมาจากส่วนหัวกระดูกจะมีลักษณะคอดลงเล็กน้อย ซึ่งเรียกแนวคอดนี้ว่า คอกระดูกเชิงกายวิภาค (Anatomical neck) ซึ่งเป็นขอบของข้อต่อกลีโนฮิวเมอรัล ซึ่งอยู่คนละที่กับรอยคอดใต้ปุ่มกระดูกที่เรียกว่า คอกระดูกเชิงศัลยศาสตร์ (surgical neck) ซึ่งมักเกิดกระดูกหักที่บริเวณนี้มากกว่า
คอกระดูกเชิงกายวิภาค.
คอกระดูกเชิงกายวิภาคของกระดูกต้นแขน (anatomical neck; ละติน: "collum anatomicum") อยู่ในแนวเฉียง เกิดเป็นมุมป้านกับส่วนกลางของกระดูก จะเห็นได้เด่นชัดที่สุดทางครึ่งล่างของเส้นรอบคอกระดูก ครึ่งบนของคอกระดูกจะเห็นเป็นร่องแคบๆ ที่แยกระหว่างส่วนหัวกระดูกและปุ่มกระดูก คอกระดูกนี้เป็นที่ยึดเกาะของแคปซูลข้อต่อของข้อต่อไหล่ และยังมีช่องสำหรับหลอดเลือดเข้ามาเลี้ยงอีกมากมาย บริเวณนี้มักไม่ค่อยเกิดกระดูกหัก
คอกระดูกเชิงกายวิภาคมีลักษณะเป็นขอบขรุขระ ซึ่งเป็นขอบปลายสุดที่ปลอกหุ้มข้อต่อไหล่เข้ามายึดเกาะ
ปุ่มกระดูกใหญ่.
ปุ่มใหญ่ของกระดูกต้นแขน (greater tubercle หรือ greater tuberosity; ละติน: "tuberculum majus") เป็นปุ่มกระดูกที่อยู่ด้านข้างต่อส่วนต้นของกระดูกและปุ่มเล็กของกระดูกต้นแขน และอยู่ด้านข้างของคอกระดูกเชิงกายวิภาค พื้นผิวด้านบนของปุ่มกระดูก (upper surface) มีลักษณะกลม และมีรอยประทับแบนๆ 3 รอย ได้แก่ หน้าประกบที่อยู่บนสุด เป็นจุดเกาะปลายของกล้ามเนื้อซุปปราสไปนาตัส (Supraspinatus) หน้าประกบตรงกลางเป็นจุดเกาะปลายของกล้ามเนื้ออินฟราสไปนาตัส (Infraspinatus) และหน้าประกบล่างสุดรวมยาวลงมาถึงส่วนตัวกระดูกประมาณ 2.5 เซนติเมตร เป็นจุดเกาะปลายของกล้ามเนื้อเทเรส ไมเนอร์ (Teres minor) ส่วนพื้นผิวด้านข้าง (lateral surface) ของปุ่มกระดูกใหญ่มีลักษณะนูน ขรุขระ และต่อเนื่องกับพื้นผิวด้านข้างของตัวกระดูก
ปุ่มกระดูกเล็ก.
ปุ่มเล็กของกระดูกต้นแขน (lesser tubercle หรือ lesser tuberosity; ละติน: "tuberculum minus") เป็นปุ่มกระดูกที่แม้ว่าจะมีขนาดเล็กกว่าปุ่มกระดูกใหญ่ (greater tubercle) แต่ก็ยื่นออกมามากกว่า ตั้งอยู่ด้านหน้า และชี้ไปทางใกล้กลางลำตัวและไปด้านหน้า เหนือต่อและหน้าต่อปุ่มกระดูกนี้เป็นรอยประทับซึ่งเป็นจุดเกาะปลายของเอ็นกล้ามเนื้อใต้กระดูกสะบัก (Subscapularis)
ร่องไปซิพิทัล.
ร่องไบซิพิทัล หรือ ร่องระหว่างปุ่มกระดูก (bicipital groove หรือ intertubercular groove) เป็นร่องลึกบนกระดูกต้นแขนที่แบ่งระหว่างปุ่มใหญ่ (greater tubercle) และปุ่มเล็กของกระดูกต้นแขน (lesser tubercle) ซึ่งเป็นช่องสำหรับเอ็นของปลายจุดเกาะต้นด้านยาวของกล้ามเนื้อไบเซ็ปส์ เบรคิไอ (Biceps brachii) และเป็นทางผ่านของแขนงหลอดเลือดแดงรอบต้นแขนด้านหน้า (anterior humeral circumflex artery) ไปยังข้อต่อไหล่ (shoulder-joint) ร่องนี้วิ่งลงมาในแนวเฉียง และสิ้นสุดประมาณ 1/3 ด้านบนของกระดูกต้นแขน
เมื่ออยู่ในร่างกาย ส่วนบนของร่องนี้จะถูกคลุมด้วยแผ่นกระดูกอ่อนบางๆ เรียงตัวโดยการยืดยาวออกของเยื่อบุข้อ (synovial membrane) ของข้อต่อไหล่ ส่วนล่างเป็นจุดเกาะปลายของเอ็นกล้ามเนื้อแลททิสซิมุส ดอร์ไซ (latissimus dorsi) ร่องนี้ด้านบนจะลึกและแคบ และจะตื้นขึ้นและกว้างขึ้นเล็กน้อยด้านล่าง แนวด้านข้างของร่องนี้เรียกว่า สันของปุ่มกระดูกใหญ่และปุ่มกระดูกเล็ก (crests of the greater and lesser tubercles) (สันไบซิพิทัล (bicipital ridges)) และสร้างเป็นส่วนบนของขอบด้านหน้าและขอบด้านใกล้กลางของส่วนกลางของกระดูก
คอกระดูกเชิงศัลยศาสตร์.
คอกระดูกเชิงศัลยศาสตร์ของกระดูกต้นแขน (Surgical neck of the humerus) เป็นรอยคอดของกระดูกต้นแขนที่อยู่ใต้ปุ่มใหญ่ (greater tubercle) และปุ่มเล็กของกระดูกต้นแขน (lesser tubercle) เป็นบริเวณที่กระดูกมักจะหักได้บ่อย การหักของกระดูกต้นแขนบริเวณนี้มักจะทำให้เกิดความเสียหายต่อเส้นประสาทรักแร้ (axillary nerve) และหลอดเลือดแดงรอบต้นแขนด้านหลัง (posterior humeral circumflex artery)
Upper extremity of humerus
ส่วนหัวของกระดูกต้นแขน
หวางตู้หลู่
หวางตู้หลู่ (ภาษาจีน : 王度盧, 2452-2520) เป็นนักเขียนนิยายกำลังภายในคนจีน เขียนออกมา 30 เรื่องได้
นิยายเรื่อง เสือหมอบมังกรซุ่ม ที่เขาเขียน ถูกทำออกมาเป็นภาพยนตร์ เรื่อง พยัคฆ์ระห่ำ มังกรผยองโลก
ซึ่งประสบความสำเร็จมากในสหรัฐอเมริกา ได้รับรางวัลออสการ์ 4 รางวัล ในปี พ.ศ. 2543
การคมนาคมในลาว
การเดินทางในประเทศลาว
ยูนาน
วิกิพีเดียภาษาเขมร
วิกิพีเดียภาษาเขมร  เป็นสารานุกรมวิกิพีเดียที่จัดทำในฉบับภาษาเขมร ปัจจุบันมีบทความประมาณ 4,459 บทความ (1 เมษายน 2558)
Transportation in Laos
วิกิพีเดียภาษาลาว
วิกิพีเดียภาษาลาวเป็นสารานุกรมวิกิพีเดียที่จัดทำขึ้นในภาษาลาว เริ่มสร้างเมื่อวันที่ 20 กรกฎาคม พ.ศ. 2546 ปัจจุบันมีบทความมากกว่า 3,581 บทความ (28 ธันวาคม พ.ศ. 2563)
ธงชาติเซเชลส์
ธงชาติเซเชลส์ เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน พื้นธงแบ่งเป็นรัศมี 5 เส้นจากมุมธงล่างด้านคันธงไปยังด้านปลายธง เรียงเป็นสีน้ำเงิน สีเหลือง สีแดง สีขาว และสีเขียว เป็นลำดับตามเข็มนาฬิกา เริ่มใช้อย่างเป็นทางการเมื่อวันที่ 18 มิถุนายน พ.ศ. 2539
ความหมายของสัญลักษณ์ต่างๆ ในธงนั้น สีน้ำเงินหมายถึงท้องฟ้าและมหาสมุทรที่โอบล้อมหมู่เกาะเซเชลล์ สีเหลืองหมายถึงดวงอาทิตย์อันเป็นที่มาของแสงสว่างและชีวิต สีแดงคือสีของประชาชน และความเด็ดเดี่ยวในการทำงานเพื่อชาติในอนาคตด้วยความรักและสามัคคี สีขาวได้แก่ความยุติธรรมทางสังคมและความปรองดองในชาติ สีเขียวหมายถึงผืนแผ่นดินและธรรมชาติ ลักษณะของแถบสีต่างๆ ที่เป็นเส้นเฉียง แสดงความหมายถึงพลวัตของประเทศเกิดใหม่ที่จะก้าวไปสู่อนาคต
เดิมธงชาติเซเชลส์แบบแรกที่ประกาศใช้เมื่อได้รับเอกราชจากสหราชอาณาจักรในวันที่ 29 มิถุนายน พ.ศ. 2519 มีลักษณะเป็นธงสี่เหลี่ยมผืนผ้า ภายในแบ่งเป็น 4 ส่วนด้วยกากบาทสีขาว ช่องบนและช่องล่างที่ถูกแบ่งนั้นเป็นพื้นสีน้ำเงิน ส่วนช่องซ้ายและช่องขวาเป็นพื้นสีส้ม ต่อมาในเดือนมิถุนายน พ.ศ. 2520 เมื่อมีประธานาธิบดีเจมส์ แมนแชม ถูกโค่นอำนาจโดยฟรองซ์-อัลแบรต์ เรเน ผู้นำพรรคการเมืองฝ่ายตรงข้าม ธงชาติจึงถูกเปลี่ยนเป็นธงสี่เหลี่ยมผืนผ้า ตอนบนเป็นสีส้ม ตอนล่างสีเขียว ทั้งสองสีถูกแบ่งด้วยแนวเส้นคดสีขาว ซึ่งเป็นธงของพรรคเซเชลล์ พีเพิล ยูไนเต็ด และได้ใช้สืบมาจนถึงปี พ.ศ. 2539 จึงได้เปลี่ยนมาเป็นธงแบบปัจจุบัน
ออลเวย์ส
เบอร์นาร์ด เฮอร์มานน์
เบอร์นาร์ด เฮอร์มานน์ "(Bernard Herrmann)" (29 มิถุนายน ค.ศ. 1911 - 24 ธันวาคม ค.ศ. 1975) เป็นนักประพันธ์ดนตรีประกอบภาพยนตร์ที่มีชื่อเสียง โดยเฉพาะดนตรีประกอบภาพยนตร์ของอัลเฟร็ด ฮิตช์ค็อกหลายเรื่อง เช่น เรื่อง "Psycho" (ไซโค - ปี 1960) "Vertigo" (พิศวาสหลอน - ปี 1958) "North by Northwest" (ปี 1959) "The Man Who Knew Too Much" (ปี 1956) นอกจากนี้ยังเป็นผู้ประพันธ์ดนตรีประกอบภาพยนตร์เรื่อง "Citizen Kane" (1941), "Anna and the King of Siam" (1946), "Cape Fear" (1962) รวมทั้งภาพยนตร์ของ ฟรองซัว ทรุฟโฟต์ "Fahrenheit 451" (1966) และ มาร์ติน สกอร์เซซี "Taxi Driver" (1976) และดนตรีประกอบละครวิทยุ "The War of the Worlds" ฉบับของ ออร์สัน เวลส์ ในปี ค.ศ. 1938
เบอร์นาร์ด เฮอร์มานน์ ได้รับรางวัลออสการ์จากภาพยนตร์เรื่อง "The Devil and Daniel Webster" ในปี ค.ศ. 1941 และรางวัลบาฟตา จากเรื่อง Taxi Driver ในปี ค.ศ. 1976
รางวัลบาฟตา
ขามนุษย์
ขาของมนุษย์  หมายถึง รยางค์ล่าง (lower limb) ของร่างกายมนุษย์ นับตั้งแต่สะโพก (hip) ไปจนถึงข้อเท้า (ankle) ได้แก่ ต้นขา (thigh) , เข่า (knee) , ปลายขา (cnemis) กระดูกที่ใหญ่ที่สุดในร่างกายมนุษย์คือ กระดูกต้นขา (femur) ก็อยู่ในขาด้วย
ในทางกายวิภาคศาสตร์มนุษย์ ขาเป็นส่วนหนึ่งของรยางค์ล่างที่อยู่ระหว่างเข่าและข้อเท้า (ส่วนที่อยู่เหนือขึ้นไปจนถึงสะโพกจะเรียกว่า ต้นขา) ส่วนบริเวณที่เราเรียกกันทั่วไปว่า ขา คือนับตั้งแต่สะโพกตลอดถึงข้อเท้าจะใช้ว่า "รยางค์ล่าง" (lower limb) ซึ่งในบทความนี้จะใช้นิยามของ ขา ตามที่เรียกกันทั่วไป
ส่วนของขาที่นับจากเข่าถึงข้อเท้าเรียกว่า ปลายขา (cnemis หรือ crus) โดยส่วนหลังเรียกว่า น่อง (calf) และส่วนหน้าเรียกว่า แข้ง (shin)
ในหลายวัฒนธรรม ขาเป็นอุปมาถึงความแข็งแรงหรือการเคลื่อนที่ ขาอาจหมายความถึงส่วนประกอบของสิ่งของที่ทำหน้าที่รองรับ เช่น ขาเก้าอี้ เป็นต้น
ขาทำหน้าที่ในการยืน, การเดิน, การกระโดด, การเตะ และหน้าที่อื่นๆ ที่คล้ายคลึงกัน ขานับเป็นส่วนประกอบที่สำคัญของน้ำหนักมนุษย์
กล้ามเนื้อของปลายขา.
"พื้นที่ด้านหน้าปลายขา" (anterior compartment)
"พื้นที่ด้านหลังปลายขา" (posterior compartment)
"พื้นที่ด้านหลังปลายขาชั้นลึก" (deep posterior compartment)
"พื้นที่ด้านข้างปลายขา" (lateral compartment)
ขาของมนุษย์
ผ้าทอเกาะยอ
ผ้าทอเกาะยอหรือ ผ้าเกาะยอ เป็นผ้าทอพื้นเมืองของตำบลเกาะยอ อำเภอเมือง จังหวัดสงขลา เป็นผ้าพื้นเมืองที่มีชื่อเสียงของจังหวัดสงขลา ที่มีความประณีตและสีสันที่สวยงาม โดยมีการทอยกดอกที่มีลวดลายอ่อนนุ่ม ถือเป็นสัญลักษณ์หัตถกรรมพื้นบ้านของภาคใต้และยังเป็นสุดยอดผลิตภัณฑ์ หนึ่งตำบลหนึ่งผลิตภัณฑ์ OTOP ปี 2549 สืบสานตำนานจากชาวเกาะยอที่ส่วนหนึ่งอพยพมาจากตำบลน้ำน้อย อำเภอหาดใหญ่ และตำบลทุ่งหวัง อำเภอเมืองสงขลา มีเชื้อสายจีน ทำอาชีพประมง ทำสวนยาง สวนผลไม้ และงานหัตถกรรมพื้นบ้าน คือการทอผ้าพื้นเมืองสำหรับใช้ในครัวเรือน จึงเป็นที่มาของ "ผ้าทอเกาะยอ” ไม่มีหลักฐานที่ปรากฏแน่ชัดว่า ชาวเกาะยอ เริ่มทอผ้ากันตั้งแต่เมื่อไหร่ แต่ทราบว่าที่เกาะยอมีการทอผ้ามานับเป็นร้อยๆปีแล้ว ตั้งแต่เมื่อครั้งที่มีการอพยพมาตั้งถิ่นฐานทำมาหากินอยู่บนเกาะยอสืบสานการถ่ายทอดภายในครอบครัวเรื่อยมา
จากคำบอกเล่าสืบต่อกันมาของผู้เฒ่าผู้แก่ได้ความว่า การทอผ้าของเกาะยอมีมาตั้งแต่ประเทศสยามสมัยกรุงศรีอยุธยาเป็นราชธานี โดยหมู่บ้านเกาะยอนั้นเป็นเกาะที่มีความอุดมสมบูรณ์ไปด้วยทรัพยากรธรรมชาติ ไม่ว่าจะทั้งโดยทางบนบกและทางน้ำ คนที่อพยพมาในช่วงแรกนั้นซึ่งเป็นคนเชื้อสายจีน ได้นำอาชีพการทอผ้ามาสอนชาวบ้านในบริเวณนั้น การทอผ้าจะทอด้วย “กี่มือ” ที่โครงสร้างเป็นไม้ไผ่ และใช้“ตรน” แทนลูกกระสวย ผ้าที่ทอในระยะแรกนั้นจะเป็นแบบเรียบๆ ไม่มีลวดลาย ระยะหลังได้มีการปลูกฝ้ายเพื่อนำมาทอผ้าและย้อมด้วยสีธรรมชาติและมีการทอเป็นลายดอกชนิดต่างๆในเวลาต่อมา เช่น "ลายก้านแย่ง"” ชื่อเดิมคือ “ลายคอนกเขา” ซึ่งเป็นลายที่สวยที่สุด และเมื่อปีพ.ศ. 2475 ชาวบ้านเกาะยอได้นำผ้าเกาะยอขึ้นถวายพระบาทสมเด็จพระปกเกล้าเจ้าอยู่หัว จึงได้รับพระราชทานชื่อใหม่ว่า “ลายราชวัตร” แปลว่า “กิจวัตรหรือการกระทำ” ผลิตภัณฑ์ผ้าทอเกาะยอ มีการสั่งสอน สืบทอดต่อกันภายในครัวเรือนเรื่อยมา เป็นเวลาหลายร้อยปี จนปรากฏว่ามีเพลงกล่อมเด็กเก่าแก่หลายบท ที่แสดงให้เห็นถึงค่านิยมและวัฒนธรรมการทอผ้าของชาวเกาะยอซึ่งผู้เฒ่าผู้แก่บนเกาะเล่าว่า ได้ฟังเพลงกล่อมเด็กเหล่านั้นมาจากยายอีกต่อ นอกจากนั้นยังมีปริศนาคำทายเกี่ยวกับเครื่องมือทอผ้าด้วย
กลุ่มผ้าทอเกาะยอ
กลุ่มผ้าทอเกาะยอมีการเริ่มต้นขึ้นเมื่อปี 2539 โดยมีการติดต่อกับหน่วยงานราชการ คือ
สำนักงานพัฒนาชุมชนอำเภอเมืองสงขลา และได้รับเงินทุนจำนวนหนึ่งมาจัดตั้งกลุ่ม กลุ่มผ้าทอมีการพัฒนาเรื่อยมา จนกระทั่งเมื่อปี 2541 ได้จัดตั้งกลุ่ม ในนามว่า “กลุ่มราชวัตถ์ พัฒนาผ้าทอเกาะยอ” มีสมาชิกเริ่มแรก 14 คน วัตถุประสงค์ของกลุ่ม คือ เพื่อพัฒนาอาชีพของชาวตำบลเกาะยอ คือการทอผ้าเกาะยอ และเพื่อเป็นการอนุรักษ์ภูมิปัญญาท้องถิ่น จากการรวมกลุ่มครั้งแรกจึงได้กู้เงินมาเป็นทุนในการซื้อเส้นใยที่มีหน่วยงาน “ชมรมแสงส่องหล้า” มาให้ความช่วยเหลือในเรื่องการต่อเติมอาคารและได้นำเรื่องกลุ่มอาชีพไปเสนอสำนักพระราชวัง และต่อมาในปี 2543 จึงได้รับพระราชทานชื่อกลุ่ม ระหว่างกลุ่มราชวัตถ์ และกลุ่มแสงส่องหล้า จึงรวมเรียกชื่อว่า “กลุ่มราชวัตถ์แสงส่องหล้า” เป็นต้นมา
กระบวนการผลิตและขั้นตอนการผลิต.
- อุปกรณ์การเตรียมด้าย ประกอบด้วย
1. ดอกหวิง ในหลดตัน(หรือลูกคัน)
2. รางดันหลักดัน ฟีม ตะขาเกี่ยวกับ(เบ็ดเข้าฟีม)
3. เครื่องรองตอนเข้าฟีมลูกหัด(หรือระหัด) เพื่อส่งด้ายเวลาทอ
4. ไม้นัด มีไว้เพื่อกรอเข้าไม้ขัดด้าย(หรือไม้ค้ำ)
5. เครื่องม้วนด้าย
- เครื่องทอผ้าหรือกี่ ประกอบด้วย
1. ฟีม(ฟันหวี)
2. เขาหูก(ตะกอหรือกระกอ)
3. กระสวย
4. วางกระสวย
5. ไม้แกนม้วนผ้า
6. หลักม้วนผ้า
7. คานเหยียบ(ตีนเหยียบ)
8. ลายกระตุก(เชือกดึง)
9. ด้ายยืน
10. หลอดด้ายพุ่ง
11. ระหัดถัดด้าย
12. ถังและเครื่องมืออื่นๆที่แยกจากเครื่องทอผ้า มีไนปั่นด้ายเข้ากระสวยและกงล้อ ปั่นด้าย ยืนเข้าระหัดถักด้าย
1. การเตรียมเส้นด้ายยืน ประกอบด้วยกรรมวิธีต่างๆคือก่อนจะทอผ้า ช่างจะต้องนำด้ายริ้วที่เป็นไจ นำไปกรอเข้าหลอดเพื่อสำหรับงานโดยเฉพาะ เมื่อสอดด้ายเข้าพิมพ์เสร็จแล้วก็นำไปขึงบนกี่สำหรับเก็บตะกอหรือร้อยตะกอต่อไป
2. การเตรียมเส้นพุ่ง เริ่มจากการที่ช่างทอกรอด้ายที่จะใช้เป็นด้ายพุ่งเข้ากระสวยแล้วนำกระสวยแต่ละสีไปใส่ในรางกระสวย
3. ลำดับขั้นการทอในกี่กระตุก สับตะกอให้ด้ายยืนแยกออกจากกัน โดยมีที่เหยีบอยู่ข้างล่าง(ใช้เท้าเหยียบ) เป็นการเปิดช่อว่างสำหรับด้ายพุ่งผ่านเข้าไปได้ ใช้มือพุ่งกระสวยด้ายให้สอดไปตามระหว่างด้าย โดยมีช่องสอดกระสวยซึ่งทำด้วยไม้ ปล่อยเท้าที่เหยียบเครื่องบังคับตะกอ เพื่อให้ด้ายพุ่งรวมเป็นหมู่เดียวกันตามเดิม กระทบฟันหวีโดยแรง ฟันหวีจะพาด้ายพุ่งให้เข้ามาชิดกันเป็นเส้นตรง เหยียบที่บังคับตะกออีกครั้งหนึ่ง
ขยะมูลฝอย
สำนักพิมพ์บูรพัฒน์
ธงชาติเกิร์นซีย์
ธงชาติเกิร์นซีย์ ในปัจจุบันเป็นธงพื้นสีขาวมีกางเขนแห่งเซนต์จอร์จสีแดง กลางรูปนั้นมีกางเขนสีทองขนาดเล็กซ้อนทับอีกชั้นหนึ่ง เริ่มใช้มาตั้งแต่ปี พ.ศ. 2528 เนื่องจากว่าก่อนหน้านี้อังกฤษกับเกิร์นซีย์ใช้ธงเซนต์จอร์จเป็นสัญลักษณ์ของเหมือนกัน ทำให้เกิดความสับสนในยามที่แสดงธงในพิธีการแข่งขันกีฬาต่างๆ ธงนี้ออกแบบโดยคณะกรรมาธิการตรวจสอบเรื่องธงชาติเกิร์นซีย์ ซึ่งมีเซอร์เกรแฮม ดอเรย์ เป็นประธาน และได้ชักขึ้นครั้งแรกเมื่อวันที่ 15 กุมภาพันธ์ พ.ศ. 2528 โดยรูปกางเขนสีทองที่เพิ่มลงในธงนั้นหมายถึงพระเจ้าวิลเลียมที่ 1 แห่งอังกฤษ, ดยุคแห่งนอร์ม็องดี ซึ่งกล่าวกันว่าพระองค์ได้ใช้ธงรูปกางเขนทองซึ่งได้รับประทานมาจากสมเด็จพระสันตะปาปาอเล็กซานเดอร์ที่ 2 ในการรบที่เฮสติ้งส์ (Battle of Hastings) สำหรับธงเรือพลเรือนนั้น ใช้ธงเรือแบบสหราชอาณาจักรพื้นแดงมีกางเขนสีทองดังกล่าวเป็นสัญลักษณ์
ชอง นูแวล
สารบบเว็บ หรือ เว็บไดเรกทอรี  หมายถึงสารบบหนึ่งบนเวิลด์ไวด์เว็บ ที่เชื่อมโยงกับเว็บไซต์อื่นและแบ่งแยกหมวดหมู่ไว้สำหรับการเชื่อมโยงเหล่านั้น
สารบบเว็บไม่ใช่เสิร์ชเอนจิน และไม่แสดงรายการเว็บเพจจากคำหลัก (keyword) แทนที่จะเป็นเช่นนั้น สารบบเว็บจะแสดงรายการเว็บไซต์ตามหมวดหมู่และหมวดหมู่ย่อย ซึ่งการจัดหมวดหมู่นี้แบ่งตามประเภทของเว็บไซต์ทั้งเว็บ มากกว่าการแบ่งทีละหน้าหรือการแบ่งโดยกลุ่มของคำหลัก เว็บไซต์ต่างๆ มักจำกัดให้จัดอยู่ในหมวดหมู่เพียงไม่กี่หมวดหมู่เท่านั้น สารบบเว็บมักอนุญาตให้เจ้าของเว็บไซต์สามารถเพิ่มรายชื่อเว็บไซต์ได้โดยตรง และมีผู้แก้ไขกลั่นกรองข้อมูลเพิ่มเติมอีกชั้นหนึ่ง
"สารบบอาร์เอสเอส" (RSS directory) มีลักษณะคล้ายกับสารบบเว็บ แต่เป็นการรวบรวมแหล่งข้อมูลป้อนเข้าสำหรับอาร์เอสเอส แทนที่จะป็นการเชื่อมโยงไปยังเว็บไซต์
ขอบเขตของรายการ.
สารบบเว็บ หรือ "เว็บไดเร็คทอรี่" ส่วนมากมีขอบเขตที่ไม่เฉพาะเจาะจง และแสดงรายการเว็บไซต์ข้ามหมวดหมู่ ภูมิภาค และภาษาอย่างกว้างขวาง แต่ก็มีสารบบเว็บจำนวนมากที่สงวนไว้สำหรับภูมิภาคจำกัด ภาษาเดียว หรือส่วนของผู้ชำนาญเฉพาะทาง เป็นต้น ประเภทหนึ่งในจำนวนนี้ที่มีอยู่จริงเช่น สารบบการเลือกซื้อ (shopping directory) จะรวบรวมเว็บไซต์เฉพาะที่เกี่ยวข้องกับการพาณิชย์อิเล็กทรอนิกส์
สารบบเว็บแห่งหนึ่งซึ่งเป็นที่รู้จักกันดีเช่น Open Directory Project (ODP) ซึ่งมีความสำคัญเนื่องจากการแบ่งหมวดหมู่ที่สามารถขยายเพิ่มเติมไปได้เรื่อยๆ มีรายการเว็บไซต์จำนวนมาก และเป็นเนื้อหาเสรีที่สามารถนำไปใช้โดยเสิร์ชเอนจินและสารบบเว็บอื่นๆ
อย่างไรก็ตาม ข้อถกเถียงเกี่ยวกับคุณภาพของสารบบและฐานข้อมูลก็ยังคงดำเนินอยู่ ดังเช่นในเสิร์ชเอนจินที่ใช้เนื้อหาของ ODP โดยไม่มีการรวมเข้ากับสิ่งที่เป็นจริง และการทดลองบางอย่างที่ใช้การกระจายข้อมูล (data clustering) มีความพยายามหลายอย่างเรื่อยมาที่จะทำให้การพัฒนาสารบบสามารถทำได้ง่ายขึ้น อาทิการส่งข้อมูลเว็บไซต์ที่เกี่ยวข้องถึงกันโดยอัตโนมัติด้วยสคริปต์หรือโปรแกรม เมื่อไม่นานมานี้ซอฟต์แวร์ทางสังคม (social software) ได้ใช้เทคนิคใหม่โดยการใช้แท็ก (tag) เข้ามาช่วยในการจัดแบ่งหมวดหมู่
สารบบเว็บมีคุณลักษณะของการแสดงรายการที่แตกต่างกันไป ซึ่งมักขึ้นอยู่กับการจ่ายค่าธรรมเนียมเพิ่มเติมเพื่อให้ได้คุณลักษณะใหม่ ตัวอย่างเช่น
ตัวอย่างเว็บไดเร็กทอรี่แบบเสียค่าใช้จ่าย
108 (หนึ่งร้อยแปด) เป็น จำนวนธรรมชาติ อยู่ถัดจาก 107 (หนึ่งร้อยเจ็ด) และอยู่ก่อนหน้า 109 (หนึ่งร้อยเก้า)
109 (หนึ่งร้อยเก้า) เป็น จำนวนธรรมชาติ อยู่ถัดจาก 108 (หนึ่งร้อยแปด) และอยู่ก่อนหน้า 110 (หนึ่งร้อยสิบ)
Métro
เมต้าวิกิ
เบอร์นาร์ด เฮอร์มันน์
จูลี แอนดรูส์
คุณหญิงจูลี่ เอลิซาเบท แอนดรูส์ (อังกฤษ: Dame Julia Elizabeth Andrews, DBE; เกิดวันที่ 1 ตุลาคม ปี ค.ศ. 1935) เธอเป็นหนึ่งในนักแสดงหญิงเพียงไม่กี่คน ที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดของโลกตลอดกาล เธอเป็นนักร้อง นักแสดงชาวอังกฤษ ที่มีชื่อเสียงจากละครบรอดเวย์เรื่อง "My Fair Lady" (ชื่อไทย บุษบาริมทาง ปี 1956) และ "Camelot" (ปี 1960) และภาพยนตร์เพลง เรื่อง "Mary Poppins" (ชื่อไทย แมรี่ ป๊อปปินส์ ปี 1964) และ "The Sound of Music" (ชื่อไทย มนต์รักเพลงสวรรค์ ปี 1965) จูลี แอนดรูส์ ได้รับรางวัลการแสดงมากมาย ทั้งรางวัลออสการ์ รางวัลเอมมี รางวัลลูกโลกทองคำ รางวัลบาฟตา และอยู่ในวงการบันเทิงมากกว่า 70 ปี
จูลี่ เอลิซาเบท แอนดรูว์ส มีชื่อเดิมว่า จูลี่ เอลิซาเบท เวลส์ เกิดในครอบครัวนักแสดง ที่เซอร์เรย์ ประเทศอังกฤษ เข้าสู่วงการแสดงครั้งแรกเมื่ออายุ 10 ปี ในการแสดงของครอบครัว และเริ่มร้องเพลงโอเปร่าเมื่ออายุ 12 ปี ที่ลอนดอน
เธอเริ่มแสดงบรอดเวย์ ที่นิวยอร์กเป็นครั้งแรก เมื่อวันที่ 30 กันยายน ค.ศ. 1954 ก่อนจะถึงวันเกิดอายุครบ 19 ปี และได้ร่วมการแสดงของบิง ครอสบี ในปีถัดมา ในปี ค.ศ. 1956 เธอได้รับบทนำในละครบรอดเวย์เรื่อง "My Fair Lady" (บุษบาริมทาง) ดัดแปลงจากบทประพันธ์ของ จอร์จ เบอร์นาร์ด ชอว์ คู่กับ เร็กซ์ แฮริสัน รับบทซินเดอเรลลา ในละครโทรทัศน์ความยาว 60 นาที ของร็อดเจอร์ส และแฮมเมอร์สไตน์ แสดงสดทางสถานี ซีบีเอส ในปี ค.ศ. 1957 และละครบรอดเวย์เรื่อง "Camelot" ดัดแปลงจากตำนานเรื่องกษัตริย์อาเธอร์ รับบทราชินีกีเนเวียร์ คู่กับ ริชาร์ด เบอร์ตัน ในปี ค.ศ. 1960
เมื่อมีการนำ My Fair Lady มาสร้างภาพยนตร์ในปี ค.ศ. 1963 ปรากฏว่า วอร์เนอร์ บริษัทผู้สร้างตัดสินใจไม่ให้แอนดรูว์ส รับบทนำ เพราะคิดว่าเธอไม่มีชื่อเสียงเพียงพอ และเลือกให้ ออดรีย์ เฮปเบิร์น เป็นผู้แสดง โดยให้นักร้องอาชีพเป็นผู้ขับร้องเพลงแทน จูลี แอนดรูส์ หันไปแสดงภาพยนตร์เรื่อง "Mary Poppins" (แมรี่ ป๊อปปินส์) สร้างโดยดิสนีย์ เป็นภาพยนตร์เรื่องแรกแทน ปรากฏว่าภาพยนตร์ประสบความสำเร็จเป็นอย่างสูง จูลี แอนดรูส์ ได้รับรางวัลนักแสดงนำหญิงยอดเยี่ยม ทั้งรางวัลออสการ์ และรางวัลลูกโลกทองคำ ในปีนั้น